tomron87/hebrew-wikipedia-sentences-corpus huggingface dataset:
רמיקס של Initial Talk של גרסת הרמיקס Studio 2054 יצא ב-5 במרץ 2021. הרמיקס הושמע למעלה מ-3.9 מיליון פעמים בספוטיפיי.
הסינגל נכתב על ידי קיילי מינוג ואלידה גארפסטאד, והופק על ידי טימו ברונילה וניקו סטאדי.
הסינגל הוקלט במהלך הסגרים במגפת הקורונה.
בריאיון לאפל מיוזיק, מינוג אמרה כי:
ב-5 בדצמבר 2020, במהלך הופעה בתוכנית הבוקר של גרהם נורטון ב-BBC Radio 2, הכריזה מיונג כי הסינגל יהיה הסינגל השלישי מתוך האלבום Disco.
בעקבות הופעתה של מינוג בסטרימינג בשידור חי, בסיבוב ההופעות של דואה ליפה, Studio 2054, ב-27 בנובמבר 2020, מינוג הוציאה גרסה מחודשת לשיר בהשתתפות דואה ליפה.
הרמיקס כלל שירה נוספת של דואה ליפה והפקה מעודכנת, בניהולו של המנהל המוזיקלי של דואה ליפה וויליאם בוארמן, כולל קטע אינסטרומנטלי מורחב באמצע השיר.
"Real Groove" הוצג לראשונה על ידי מינוג במהלך שידור החי שלה, Infinite Disco, ששודר ברחבי העולם ב-7 בנובמבר 2020. הביצוע המלא של "Real Groove" הועלה לערוץ היוטיוב של מינוג יום לפני השידור, ב-6 בנובמבר 2020. השידור החי כלל בעיקר שירים מהאלבום, אך כלל גם להיטים מהאלבומים הקודמים של מינוג.
מינוג הייתה אורחת מיוחדת בסטרימינג בשידור חי, בסיבוב ההופעות של דואה ליפה, Studio 2054, ב-27 בנובמבר 2020. השידור החי היה שידור תמיכה באלבום האולפן השני של דואה ליפה, Future Nostalgia.
הצמד ביצע ביחד את "Real Groove", ואת הסינגלים של דואה ליפה, "One Kiss" ו-"Electricity".
ב-5 בדצמבר 2020, הופיעה מינוג בתוכנית הבוקר של גרהם נורטון ב-BBC Radio 2, בה התרייאנה והופיעה עם השיר.
"Really Don't Like U" (בעברית: "באמת לא אוהבת אותך") הוא שיר שהוקלט על ידי הזמרת-יוצרת השוודית טובה לו, בהשתתפות הזמרת-יוצרת האוסטרלית קיילי מינוג, מתוך אלבומה של טובה לו, Sunshine Kitty.
השיר יצא לאור ב-6 בספטמבר 2019, על ידי חברת התקליטים ריפבליק רקורדס, כסינגל מתוך האלבום.
השיר הגיע למקום ה-37 במצעד הסינגלים הניו זילנדי.
השיר נכתב על ידי טובה לו, קרוליין איילין ואיאן קירקפטריק והופק על ידי איאן קירקפטריק.
השיר הוקלט באולפני זנסבן בטרזנה, קליפורניה, ארצות הברית, אולפני MXM בלוס אנג'לס, ארצות הברית ואולפני SARM בלונדון, בריטניה.
מבקרי מוזיקה תיארו את "Really Don't Like U" כתערובת של תת-ז'אנרים שונים של מוזיקה אלקטרונית.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14.5 מיליון השמעות.
קליפ המילים הרשמי של "Really Don't Like U" הועלה לערוץ היוטיוב הרשמי של טובה לו ב-13 בספטמבר.
בתחילת הקליפ, ניתן לראות שתי שכנות שנמנעות מאינטראקציה במטרה שלא לריב.
בהמשך, ניתן לראות את טובה לו ואת קיילי מינוג מבצעות את השיר, כשהן שרות לתוך מיקרופון.
נכון לאוקטובר 2021, מונה הצפיות של הקליפ עומד על למעלה מ-2.8 מיליון צפיות.
מדינהתאריך יציאהפורמטחברת תקליטיםמקורעולם6 בספטמבר 2019הזרמת מוזיקה • הורדה דיגיטליתריפבליק
"Real Men" הוא סינגל של הזמר-יוצר הבריטי, ג'ו ג'קסון, שיצא ב-11 ביוני 1982, כסינגל המוביל מתוך אלבום האולפן החמישי שלו, Night and Day.
השיר נכתב על ידי ג'ו ג'קסון, והופק על ידי ג'ו ג'קסון ודייוויד קרשנבאום .
סמוך ליציאת הסינגל, יצא גם הווידאו קליפ של השיר, בבימויו של סטיב בארון.
ב-2001, יצאה גרסת כיסוי של השיר על ידי הזמרת האמריקאית, טורי איימוס.
השיר נמצא באלבום הקונספט Strange Little Girls.
נכון ליוני 2022, השיר הושמע למעלה מ-7.9 מיליון פעמים בספוטיפיי.
ג'ו ג'קסון תיאר את השיר כעל "קרב המינים הוותיק".
בריאיון עיתונאי לבילבורד ב-1982, הוא אמר כי: "אני חושב שהגבר הממוצע שלך מאוים על ידי הגבריות והעליונות שלו עד כדי כך שהוא לא בטוח מה הוא אמור לעשות.
חשיבה אינטליגנטית, קדימה, בזירה המינית, נעשית על ידי נשים.
הכל קשור לאופן שבו הסטריאוטיפים התהפכו ונהיו חסרי משמעות." השיר תואר גם כבוחן את הנושאים של מיניות ומשיכה מינית גברית לגברים אחרים.
בביקורת על Night and Day, סוזן מולוי, מ-The Sydney Morning Herald, תיארה את "Real Men" כך: "מבחינה לירית אחד השירים המקוממים ביותר מזה זמן רב, שמסתיים לכאורה בתחינה להטרוסקסואליות עממית".
מייק דיי, מ-The Age, החשיב את "Real Men" כ-"יצירה גרנדיוזית להפליא" עם "פסנתר בסגנון פיל ספקטור", "פזמון קולי מיילל שהוא וינטג' ספרינגסטין", "תופים מהדהדים" ומילים ש-"חותכות דרך שוביניזם גברי".
אלן קלוג, מ-Edmonton Journal, ציין את "העומק הלירי המוחלט" ואת "העוצמה השבירה" של השיר, והוסיף שזה "שיר לאייטיז אם אי פעם היה כזה".
סטיבן הולדן, מרולינג סטון, אמר כי: "השיר הכי מקסים של האלבום, 'Real Men', משלב חגיגית מוזיקת מיתר קאמרית עם הדים של פיל ספקטור, בעוד ג'קסון מסדר את הסתירה בין התפקיד הגברי המסורתי של לוחם לתרבות ההומואית המאצ'ואיסטית של ימינו".
ב-2015, קווין וונץ', מ-Tampa Bay Times, אמר כי: "'Real Men' הוא לא כל כך שיר פרו-גיי אלא יותר שיר פתוח שמבקש מהמאזין להגדיר את ההגדרה שלו למה הופך להיות אדם אמיתי".
סטיבן תומאס ארלוויין, מ-AllMusic, תיאר את השיר כ-"רודף" בסקירה רטרוספקטיבית של האלבום Night and Day.
Recess (בעברית: הפסקה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.
הווידאו קליפ הרשמי של השיר הועלה לערוץ היוטיוב של מלאני מרטינז ב-8 בפברואר 2020. נכון לאוקטובר 2020, מונה הצפיות של הקליפ עומד על למעלה מ-3 מיליון צפיות.
"Real Love" (בעברית: "אַהֲבַת אֱמֶת") הוא שיר של הדי ג'יי האמריקאי דילון פרנסיס שהוקלט על ידי הזמרת-יוצרת הטורקייה אליינה טילקי.
הוא יצא לאור ב-4 באוקטובר 2021, בהוצאת חברת התקליטים האחים וורנר אינטרנשיונל כסינגל מתוך אלבום האולפן השלישי של דילון, (2021).
השיר "Real Love" הוא שיתוף הפעולה הראשון בין פרנסיס לטילקי – הוא הופץ במטרה לעזור בקידום המסחרי של האלבום שלו.
השיר נכתב על ידי אלידה, דילון פרנסיס, פיל סקאלי, קריסטופר טומרבאקה, אריק סמאלנד וטוריסט והופק על ידי דילון פרנסיס, פיל סקאלי, קריסטופר טומרבאקה ואריק סמאלנד.
"Real Love" הוא שיר אהבה במסגרתו טילקי שרה על החשקים והרצונות שלה מבן זוגה ועל כך שהיא מכוונת לאהבת אמת.
הווידאו קליפ הנלווה של "Real Love" פורסם ב-6 באוקטובר 2021, יומיים לאחר יציאתו כסינגל.
בתחילתו, ניתן לראות אנשים בחדר משחקים.
בין היתר משולבות בו סצנות של זוג אוהבים, כמו גם סצנות בהן ניתן לראות את טילקי רוקדת במנחת מסוקים ואת פרנסיס לבוש כקברניט.
אזורתאריך יציאהפורמטחברת תקליטיםמקורכלל העולם4 באוקטובר 2021הזרמת מוזיקה • הורדה דיגיטליתהאחים וורנר אינטרנשיונל
Reasonable Woman הוא אלבום האולפן העשירי של הזמרת-יוצרת האוסטרלית סיה.
האלבום יצא לאור ב-3 במאי 2024, על ידי חברות התקליטים אטלנטיק רקורדס ומאנקי פאזל.
בשנת 2016, סיה הוציאה את אלבומה This Is Acting, שכולל בעיקר שירים שכתבה עבור אמנים אחרים.
ב-2018, היא הקימה את ההרכב המוזיקלי LSD יחד עם לאברינת' ודיפול; הם הוציאו את אלבום הבכורה שלהם באפריל 2019. בשנה שלאחר מכן היא ביימה את "מיוזיק", סרט דרמה מוזיקלי שגם כתבה.
כמו כן, כתיבת 10 שירים לסרט, היא הודיעה בפברואר 2020 שיש לה שני אלבומים חדשים "מחכים לצאת כבר", שאחד מהם יהיה הגרסה שלה לפסקול.
בראיון לשנת 2020 עם זאק סאנג, סיה הצהירה שהאלבום השני שלה יקרא Reasonable Woman.
הסינגל המוביל מתוך האלבום "Gimme Love" יצא לאור ב-13 בספטמבר 2023. הסינגל השני, "Dance Alone", ביחד עם קיילי מינוג, יצא לאור ב-7 בפברואר 2024.
עטיפת האלבום מציגה את סיה יושבת לצד בחורה צעירה.
שניהם עונדים קשתות ורודות בשיער, כשסיה חובשת גם פאה מתולתלת וגדולה.
העטיפה ה"מקורית", המופיעה בהוצאות פיזיות שונות של האלבום, מציגה את "תמונה של אישה בחליפה כתומה עם אומברה אפור מפוספס בחלק העליון, בכפות הידיים ובנעליים".
+ תאריכי יציאות לאור ופורמטים עבור Reasonable Womanאזורתאריך יציאהפורמטחברת תקליטיםמקורכלל העולם3 במאי 2024הורדה דיגיטלית • הזרמת מוזיקה • תקליטור • תקליטאטלנטיק • מאנקי פאזל
"Real Love" הוא שיר שנכתב על ידי המוזיקאי הבריטי ג'ון לנון, לשעבר חבר להקת הביטלס.
הוא הקליט שישה דמואים של השיר בשנים 1979 ו-1980 עם "Real Life", שיר אחר שהתמזג עם "Real Love".
ב-1988 יצא לאחר מותו הטייק השישי לפסקול הסרט התיעודי דמיין.
בשנת 1995, הדמו שלו הושלם על ידי חבריו לשעבר ללהקת הביטלס (פול מקרטני, ג'ורג' האריסון ורינגו סטאר) כחלק מפרויקט The Beatles Anthology, יחד עם "Free as a Bird".
השיר יצא כסינגל של הביטלס בשנת 1996 בבריטניה, ארצות הברית ומדינות רבות אחרות.
השיר הגיע בהתאמה למקומות 4 ו-11 במצעד הסינגלים הבריטי והאמריקאי, וזכה בתקליט זהב מהר יותר ממספר סינגלים אחרים של הלהקה.
השיר לא נכלל ברשימת ההשמעה של רדיו 1 של ה-BBC, מה שגרר ביקורת מצד מעריצים וחברי פרלמנט בריטים.
השיר פותח את האלבום Anthology 2 של הביטלס.
זהו הסינגל האחרון של הביטלס שהפך ללהיט טופ 40 בארצות הברית, השיר האחרון שיצא לאור של חומרים חדשים המיוחס לביטלס, והאחרון שמקורו ונכלל באלבום, כמו גם הלהיט האחרון שהגיע לטופ 10 בבריטניה.
לפני פרויקט האנתולוגיה, הכי קרוב שהביטלס התאחדו בהקלטה (בזמן שכל ארבעת החברים עדיין היו בחיים) היה באלבום Ringo של סטאר ב-1973, כאשר לנון, האריסון וסטאר שיתפו פעולה בשיר "I'm the Greatest".
בתחילת שנות ה-90, הרעיון לבצע מחדש כמה משיריו הישנים של לנון קיבל השראה ממנהל הביטלס לשעבר ניל אספינל והאריסון, שביקש לראשונה כמה דמואים מאונו.
בינואר 1994 נסע מקרטני לניו יורק כדי להיכנס להיכל התהילה של הרוק אנד רול.
בזמן שהותו שם, הוא קיבל לפחות ארבעה שירים מאונו.
לדברי אספינל, היו אלה "שתי קלטות" ש"היו יכולות להיות חמש או שש רצועות".
אונו אמרה על האירוע: "הכל הסתדר לפני כן, פשוט ניצלתי את ההזדמנות כדי למסור את הקלטות באופן אישי לפול.
לא פירקתי את הביטלס, אבל הייתי שם באותו זמן, אתה יודע?
עכשיו אני במצב שבו אני יכולה להחזיר אותם יחד ולא הייתי רוצה להפריע לזה".
בראיון אמר מקרטני:יוקו אמרה "יש לי כמה שירים שאני אנגן לך, אולי יעניין אותך".
מעולם לא שמעתי אותם לפני כן, אבל היא הסבירה שהם די מוכרים למעריצי לנון כבוטלגים.
אמרתי ליוקו, "אל תכפי עלינו יותר מדי תנאים, זה באמת קשה לעשות את זה, מבחינה רוחנית.
אנחנו לא יודעים, יכול להיות שנשנא אחד את השני אחרי שעתיים באולפן ופשוט נצא החוצה.
אז אל תציבו תנאים, זה מספיק קשה.
אם זה לא מסתדר, אפשר להטיל וטו".
כשאמרתי לג'ורג' ורינגו שהסכמתי לזה, הם אמרו, "מה?
מה אם אנחנו אוהבים את זה?" זה לא הגיע לזה, למזלנו.
מקרטני, האריסון וסטאר מיקדו את תשומת ליבם בארבעה שירים: "Free as a Bird", "Real Love", "Grow Old with Me" ו-"Now and Then".
מבין אלה, הם הכי אהבו את "Free as a Bird", ועבדו עליו קשה.
בסופו של דבר השיר יצא כסינגל החדש הראשון של הביטלס מאז 1970. שאר חברי הביטלס הפנו את תשומת ליבם לשיר "Real Love", אשר, לדברי המפיק השותף ג'ף לין מאוחר יותר, לפחות "הכיל סט שלם של מילים".
לאחר שג'ורג' מרטין סירב להפיק את ההקלטה החדשה, הביאו הביטלס את ג'ף לין מלהקת Electric Light Orchestra, שעבד רבות עם האריסון, כולל כחלק מלהקת הטרוולינג וילבריס, וכבר היה שותף להפקת השיר Free as a Bird.
הבעיה הראשונה שהצוות נאלץ להתמודד איתה הייתה האיכות הנמוכה של הדמו, שכן לנון הקליט אותו ברשמקול ידני.
לין סיפר:ניסינו מערכת הפחתת רעשים חדשה, וזה באמת עבד.
הבעיה שהייתה לי עם "Real Love" הייתה שלא רק שהיה זמזום של 60 מחזורים בחשמל, הייתה גם כמות נוראית של שריקה, כי היא הוקלטה ברמה נמוכה.
אני לא יודע כמה דורות אחרי העותק הזה היה, אבל הוא נשמע לפחות כמו זוג.
אז הייתי צריך להיפטר מהשריקה ומזמזום החשמל, ואז היו קליקים לאורך כל הדרך...
היינו מבלים על זה יום, ואז מקשיבים ועדיין מוצאים עוד המון דברים לא בסדר...
זה לא השפיע על קולו של ג'ון, כי התמודדנו רק עם האוויר סביבו, בין המשפטים.
זה לקח בערך שבוע לנקות לפני שזה אפילו היה שמיש וניתן להעביר מאסטר DAT.
לשים מוזיקה טרייה זה היה החלק הקל!
אף על פי ש-"Real Love" היה שלם יותר מ-"Free as a Bird", שדרש תוספת של כמה מילים על ידי מקרטני, השיר סבל גם מבעיות בתזמון של לנון.
לין נזכר כי "נדרשה עבודה רבה כדי להשיג את הכל בזמן כדי שהאחרים יוכלו לנגן בו".
לין הדגיש כי שלושת חברי הביטלס הנותרים היו להוטים להבטיח שהשיר יישמע מאוד "ביטלסי": "מה שניסינו לעשות היה ליצור אלבום שהוא על-זמני, אז התרחקנו משימוש בציוד חדיש.
לא רצינו להפוך את זה לאופנתי".
הקליפ של הסינגל כולל צילומים של שלושת הביטלס הנותרים שהוקלטו בסאסקס, מעורבבים עם צילומים של הביטלס שצולמו במהלך הקריירה שלהם, כולל קליפ קצר של רינגו סטאר מתופף מסרט הסולו של פול מקרטני Give My Regards to Broad Street.
ג'ף וונפור, שביים את הסרט התיעודי "אנתולוגיה", צילם את השלושה באולפן עם מצלמת וידאו ידנית, מכיוון שהם לא רצו להיות מודעים להקלטה במצלמה.
קווין גודלי, שביים את הקליפ, אמר שהוא נועד להיות "זבוב על הקיר".
אף על פי שהשיר "Real Love" יצא כסינגל בבריטניה וארצות הברית ב-4 במרץ 1996, הפעם הראשונה שהשיר שודר בפומבי הייתה ב-22 בנובמבר 1995, כאשר רשת הטלוויזיה האמריקאית, ABC שידרה את הפרק השני של האנתולוגיה של הביטלס.
הסינגל נכנס לראשונה למצעד הבריטי ב-16 במרץ 1996 במקום ה-4, ומכר 50,000 עותקים בשבוע הראשון לצאתו.
הביצועים של הסינגל במצעד הפזמונים הופרעו לאחר מכן על ידי הרחקת השיר "Real Love" מרשימת ההשמעה של BBC Radio 1. סוכנות הידיעות רויטרס, שתיארה את הרדיו כ"תחנת מוזיקת הפופ הגדולה ביותר בבריטניה", דיווחה כי התחנה הכריזה: "זה לא מה שהמאזינים שלנו רוצים לשמוע...
דובר הביטלס, ג'ף בייקר, הגיב באומרו כי תגובת הלהקה הייתה "זעם.
עשינו מחקר אחרי שהאנתולוגיה הושקה וזה גילה ש-41% מהרוכשים היו בני נוער".
פעולות התחנה עמדו בניגוד חריף למה שהתרחש בהשקת "Free as a Bird" שנה קודם לכן, כאשר BBC Radio 1 הפך לתחנה הראשונה שהשמיעה את השיר על גלי האתר הבריטי.
ההדרה של "Real Love" עוררה תגובה חריפה גם מצד המעריצים, וגררה תגובה מצד שני חברי פרלמנט.
חבר הפרלמנט השמרני הארי גרינוויי כינה את הפעולה צנזורה, ודחק בתחנה לבטל את מה שכינה איסור.
מקרטני כתב מאמר בן 800 מילים לעיתון הבריטי דיילי מירור על האיסור לכאורה, שבו הצהיר: "הביטלס לא צריכים שהסינגל החדש שלנו, 'Real Love', יהיה להיט.
זה לא שהקריירה שלנו תלויה בזה...
זה מאוד מעודד לדעת שבעוד שמלכי הגן של BBC Radio 1 עשויים לחשוב שהביטלס מבוגרים מכדי לנגן, נראה שהרבה להקות בריטיות צעירות לא חולקות את הדעה הזו.
אני תמיד קורא איך להקות כמו אואזיס נותנות קרדיט גלוי לביטלס כהשראה, ואני שמח שאני יכול לשמוע את הביטלס בהרבה מהמוזיקה שקיימת היום".
המכתב פורסם ב-9 במרץ, יום לאחר BBC Radio 1 הכריז על "האיסור".
"Real Love" נפל מהמצעד הבריטי תוך שבעה שבועות, ומעולם לא הגיע למקום ה-4. בארצות הברית, הסינגל נכנס למצעד ב-30 במרץ, והגיע למקום ה-11. לאחר ארבעה חודשים נמכרו בארצות הברית 500,000 עותקים.
אלבום האוסף של הביטלס Anthology 2, שכלל את השיר, הגיע בסופו של דבר לראש מצעד האלבומים הבריטי והאמריקאי.
ג'ון לנון - שירה, פסנתר
פול מקרטני - קולות רקע, גיטרה אקוסטית, פסנתר, גיטרת בס, קונטרבס, הרמוניום, צ'מבלו, כלי הקשה
ג'ורג' האריסון - קולות רקע, גיטרות חשמליות, גיטרת סלייד, גיטרה אקוסטית, כלי הקשה
רינגו סטאר - קולות רקע, תופים, כלי הקשה
ג'ף לין - קולות רקע, גיטרה
ורוניקה איליוכין לורן (נולדה ב-5 בפברואר 1990), הידועה בשם הבמה Reality Test, היא מפיקת פסיטראנס, מוזיקאית ודי ג'יי ישראלית.
לורן החלה להתנסות בהפקת מוזיקה בשנות נעוריה ובהדרגה התמקדה במוזיקה אלקטרונית.
בטרם אימצה לעצמה את שם הבמה "ריאליטי טסט", הופיעה תחת הם "אילוצ'ינה", כשהיא זוכה להכרה בסצנת האנדרגראונד של הפסיטראנס בישראל כבר בגיל צעיר.
וכיום נחשבת לאחת הדמויות הנשיות המשמעותיות בסצנת המוזיקה האלקטרונית בישראל
בשנת 2013 אימצה לעצמה לורן את השם "ריאליטי טסט", ששיקף את האבולוציה האמנותית והרצון שלה ליצור מוזיקה שהדהדה עם המסע האישי שלה.
המעבר לברלין כדי ללמוד הנדסת סאונד חשף אותה למגוון רחב של ז'אנרים מוזיקליים, שהשפיעו על סגנונה המיוחד - מיזוג של פסיטראנס מלודי וסיפור סיפורים רגשי.
שנוסד על ידי הצמד המוזיקאים ויני ויצ'י.
הטרק נחל הצלחה גדולה וצבר מיליוני צפיות והורדות בשרותי הסטרימינג.
באותה תקופה יצא גם הטרק "קארמה", גם הוא בשיתוף פעולה עם Shanti People וויני ויצ'י וגם הוא בדומה ל-Passion נחל הצלחה מסחרית רבה.
בשנת 2019 הופיעה ריאליטי טסט בפסטיבל טומורולנד בבלגיה לראשונה ובהמשך גם בפסטיבל "Universo Paralello " בברזיל.
עם מגבלות על התכנסות, תקופת הקורונה הביאה איתה קיפאון בענף המוזיקה ועבור אמן בשיא הפריצה, היוותה אתגר גדול עבור ריאליטי טסט.
באותה תקופה שחררה את הטרק "Beyond the Sky".
טרק זה שהופק בתוך יום אחד, היווה נקודת שינוי בקריירה שלה, והציג יצירה גולמיות חשופה ונטולות השפעה.
ב-2021 הופיעה ריאליטי טסט גם בפסטיבל EDC בלאס וגאס.
ב-2022, חזרה שוב להופיע בטומורולנד.
ושיתפה פעולה עם אמנים כמו בלסטויז הולידו שירים כמו "End to end" בשנת 2022 ו-"ABCD" ב־2023 שמיצבו אותה כאמנית בולטת והדגישו את הרב גוניות שלה.
הסגנון המוזיקלי של ריאליטי טסט מתאפיין במקצב פסיטראנס, וקטעי מוזיקה.
היצירות שלה מושפעות מפסיטראנס מסורתי, מוזיקה אלקטרונית (EDM) ואלמנטים של פולקלור.
דוגמה טובה להשפעות אלו ניתן לזהות ביצירה "קבלה" ("Kabalah") ששוחררה יחד עם בלסטויז ב-2020.
"Reality" (ידוע גם בשם "Dreams are my Reality" על פי שורת הפתיחה) הוא שיר של המלחין הצרפתי ולדימיר קוסמה, המבוצע על ידי הזמר האנגלי ריצ'רד סנדרסון.
השיר שימש כפסקול סרט הנעורים הצרפתי "שיגעון של מסיבה" ("La Boum") משנת 1980, בכיכובה של השחקנית הצרפתייה סופי מרסו.
השיר נכתב והולחן על ידי ולדימיר קוסמה (תחת השם ג'ף ג'ורדן) והופק על ידי פייר ריצ'רד מולר.
השיר הפך ללהיט ענק באירופה ובאסיה, בין 1980 ל-1982, ולאחר מכן ב-1987 לאחר הוצאתו המחודשת, והגיע לראש המצעדים בחמש עשרה מדינות, ביניהן גרמניה, צרפת, איטליה, אוסטריה, פינלנד ושווייץ.
השיר הזניק את ריצ'רד סנדרסון למעמד של כוכב, והעניק לו להיטים נוספים עם קוסמה כמו "Your Eyes", "She's a Lady" ו-"Sun".
מצעד (1981—1987)מיקום שיא אוסטריה (Ö3-אוסטריה טופ 40)1 בלגיה (Ultratop 50 Flanders)16 צרפת (SNEP)1 איטליה (AFI)1 יפן (Oricon)11 שווייץ (Schweizer Hitparade}1 מערב גרמניה (GfK)1
השיר הגיע למקום ה-36 ברשימת השירים הנמכרים ביותר בכל הזמנים בצרפת על פי איגוד תעשיית ההקלטות הצרפתי (SNEP).
השיר הופיע במהלך השנים מספר סרטי קולנוע:
1980: La Boum (שיגעון של מסיבה) מאת קלוד פינו (צרפת)
2001: Sexy Boys מאת סטפן קזאנדג'יאן (צרפת)
2009: LOL מאת ליסה אזואלוס (צרפת)
2011: Sunny מאת קאנג היונג-צ'ול (דרום קוריאה)
"Rebel Heart" (מסוגנן באותיות גדולות) הוא שיר שהוקלט על ידי להקת הבנות הדרום קוריאנית, אייב, עבור המיני-אלבום השלישי שלהן, Ive Empathy.
הוא יצא לאור כסינגל המוביל של ה-EP ב-13 בינואר 2025, על ידי חברות התקליטים סטארשיפ אנטרטיינמנט.
השיר נכתב על ידי ניטשה, הולחן על ידי אמילי הרבאק, ריאן ס.
ג'ון, תומאס גוסטפסון, ג'ימי ינסון, מאיה רייט, ג'ק בריידי וג'ורדן רומן, ועובד על ידי ריאן ס.
ב-24 בדצמבר 2024, סטארשיפ אנטרטיינמנט הודיעה כי אייב תוציא את המיני-אלבום השלישי שלהן תחת השם Ive Empathy ב-3 בפברואר 2025. כמו כן, הוכרז כי "Rebel Heart" יצא ב-13 בינואר 2025. ב-5 בינואר 2025 שוחרר הקונספט טריילר, ואחריו סרט הקונספט ארבעה ימים לאחר מכן.
ב-12 בינואר יצא לאור טיזר הקליפ.
השיר יצא לצד הקליפ שלו ב-13 בינואר.
ע"Rebel Heart" הופיע לראשונה במקום העשירי במצעד השירים הדיגיטליים של סירקל צ'ארט של 12–18 בינואר 2025, עלה למקום הרביעי בשבוע שלאחר מכן, ובהמשך הגיע לראש המצעד.
ביפן, השיר הופיע לראשונה במקום ה-44 ביפן הוט 100 ב-22 בינואר 2025. במצעד הסינגלים המשולב של אוריקון, השיר הופיע לראשונה במקום ה-50 ב-27 בינואר 2025, ועלה בשבוע שלאחר מכן למקום ה-44.
בסינגפור, "Rebel Heart" הופיע לראשונה במקום ה-22 במצעד המוזיקה של RIAS של 17–23 בינואר 2025. כמו כן, השיר הופיע לראשונה במקום ה-21 במצעד האזורי של RIAS בשל 10–16 בינואר 2025, ועלה למקום השמיני בשבוע שלאחר מכן.
בנוסף לכך, השיר הופיע לראשונה בבילבורד להיטי העולם ב-1 בפברואר 2025: מצעד שירי סינגפור במקום ה-22, מצעד השירים בהונג קונג במקום ה-12 ומצעד שירי טאיוואן במקום השביעי.
אייב ביצעו את השיר בארבע תוכניות מוזיקה בשבוע הראשון לקידום: M Countdown ב-16 בינואר, מיוזיק בנק ב-17 בינואר, שואו!
מיוזיק קור ב-18 בינואר ואינקיגאיו ב-19 בינואר.
בשבוע השני לקידום, הם הופיעו בארבע תוכניות מוזיקה: M Countdown ב-23 בינואר, מיוזיק בנק ב-24 בינואר, שואו!
מיוזיק קור ב-25 בינואר ואינקיגאיו ב-26 בינואר.
להלן טבלה שבהן השיר הופיע בראש המצעד של תוכניות טלוויזיה אלו.
פרסתאריךקטגוריהתוצאהמקורפרס MAMA29 בנובמבר 2025הופעת הריקוד הטובה ביותר – להקת בנותשיר המגמה העולמית
רד האט לינוקס היא הפצת לינוקס מסחרית בקוד פתוח שפותחה על ידי חברת רד האט עד שיצאה מפיתוח ב-2004 לטובת פיתוח הגרסה המסחרית של ההפצה, "Red Hat Enterprise Linux".
מאוחר יותר, פותחה מערכת פדורה החופשית כמעין יורשת של רד האט לינוקס המקורית.
רד האט היא אחת מהפצות הלינוקס הוותיקות ביותר.
גרסה 1.0 יצאה ב-3 בנובמבר 1994. היא לא ותיקה כמו Slackware אבל בהחלט ותיקה יותר מרוב ההפצות.
הפצה זו היא הראשונה שהשתמשה במנהל החבילות RPM, שנהיה לנקודת ההתחלה של מספר הפצות אחרות כמו מנדריבה לינוקס (במקור Red Hat Linux עם Yellow Dog Linux ,(KDE (במקור Red Hat Linux עם תמיכה ב-ASPLinux ,(PowerPC (במקור Red Hat Linux עם תמיכה טובה יותר באותיות לא לטיניות).
Red Hat Linux שווקה בעיקר כמערכת הפעלה עבור שרתים.
היא הייתה פופולרית בקרב חברות המריצות חוות שרתים וסוג של כלי תסריט העוזר בהקמה והגדרה של חומרה מותקנת.
החל מגרסה 8.0, Red Hat שמו להם למטרה גם שולחנות עבודה ארגוניים.
4.0, 8 באוקטובר 1996 – הוצאה ראשונה שתומכת ב-Sparc
Red Hat (בעברית: רֶד הְאַט) היא חברת תוכנה אמריקאית רב לאומית.
Red Hat היא חברת בת של IBM.
מטה החברה ממוקם בראלי, קרוליינה הצפונית.
החברה נוסדה בשנת 1993. החברה נחשבת לאחת מהחברות המובילות והגדולות בעולם בפתרונות תוכנה חופשית וקוד פתוח עבור ארגונים, והיא מפתחת ומפיצה את מערכת ההפעלה Red Hat Enterprise Linux (RHEL), מערכת הפעלה מבוססת לינוקס עבור שרתים וארגונים.
בשנת 1993 הקים המייסד בוב יאנג את החברה ACC Corporation שעתידה להפוך לחברת Red Hat.
החברה סיפקה קטלוג של עסקים שמכרו תוכנת לינוקס ויוניקס.
בשנת 1994 המייסד השני, מארק יואינג, יצר הפצת לינוקס משלו וקרא לה Red Hat Linux על שם הכובע האדום מאוניברסיטת קורנל שקיבל במתנה מסבא שלו.
בשנת 1995 יאנג קנה את העסק של יואינג.
העסקים התמזגו לחברת התוכנה Red Hat על שם ההפצה של יואינג, ויאנג הפך למנכ"ל החברה.
בשנת 1999 בחודש אוגוסט החברה הפכה לחברה ציבורית.
בחודש פברואר IBM הודיעה שתספק את מערכת ההפעלה של Red Hat עם השרתים והמחשבים שלה, כולל ThinkPad.
בחודש אפריל גם דל התחילה לספק את מערכת ההפעלה של Red Hat עם השרתים שלה.
בחודש נובמבר באותה שנה מתיו סזוליק התמנה למנכ"ל החברה.
בשנת 2000 החברה השיקה את השירות Red Hat Network עבור הלקוחות שלה עם השקת גרסה 7 של Red Hat Linux.
השירות סיפק תיקונים, עדכונים, ובקרה מרוחקת למערכת ההפעלה שלה דרך האינטרנט.
בשנת 2002 בחודש פברואר המשרד הראשי של החברה עבר מדרהאם לקמפוס המרכזי של אוניברסיטת המדינה של קרוליינה הצפונית בראלי.
בחודש מרץ באותה שנה החברה הציגה לראשונה את מערכת ההפעלה Red Hat Advanced Server שמאוחר יותר קיבלה את השם Red Hat Enterprise Linux.
החברות דל ,IBM ,HP ואורקל הכריזו על תמיכה בה.
בשנת 2005 בחודש יוני החברה השיקה את הכנס הראשון שלה בניו אורלינס.
בחודש דצמבר החברה נוספה למדד NASDAQ-100, ממד מאה החברות המובילות בבורסת נאסד"ק.
בשנת 2006 החברה הודיעה על כך שתשתף פעולה עם הארגון OLPC, ארגון ללא מטרות רווח.
מטרת הארגון הייתה ליצור מחשב נייד זול ולספק עבור כל ילד בעולם גישה לתקשורת פתוחה, מקורות מידע פתוחים ולימודים פתוחים.
בחודש דצמבר באותה שנה החברה עברה מהמסחר בנאסד"ק אל הבורסה לניירות ערך בניו יורק.
בשנת 2009 בחודש יולי הוכללה מניית החברה במדד המניות S&P 500.
בשנת 2011 החברה פיתחה את שפת התכנות Ceylon.
בשנת 2012 החברה העבירה את המטה הראשי שלה לראלי בקרוליינה הצפונית.
באותה שנה Red Hat הייתה חברת קוד פתוח הראשונה בהיסטוריה שחצתה מיליארד דולר בהכנסות.
בשנת 2015 החברה השיקה לראשונה את הפרס שלה לנשים חלוצות בקוד פתוח.
באותה שנה החברה חצתה שני מיליארד דולר בהכנסות.
בשנת 2017 החברה הכריזה על המיזם Open Brand Project כדי לשנות את הסמלים המסחריים והזהות החזותית שלה.
בשנת 2018 בחודש אוקטובר חברת IBM הודיעה על רכישת Red Hat לפי שווי של כ־34 מיליארד דולר.
החברה הפכה לחטיבה עצמאית בתוך IBM.
בשנת 2019 לאחר דיונים וסקרים בין מפתחי Red Hat שנערכו במיזם Open Brand Project משנת 2017, הוחלט ש"איש הצללים" יושמט מהסמליל החדש של החברה.
הסמליל החדש הותאם למסכים קטנים של מכשירים ניידים.
בשנת 2020 החברה הודיעה על סיומו של פרויקט CentOS כהפצה קהילתית של RHEL, ובמקום זאת הפרויקט הפך לגרסת פיתוח של RHEL בשם CentOS Stream.
השינויים במיזם CentOS עוררו ביקורת שלילית מהקהילה, וכתוצאה מכך הקהילה של CentOS יזמה הפצה חדשה בשם Rocky Linux שתמשיך את דרכה של CentOS.
החברה רכשה עשרות חברות ונכסים מחברות מאז שהוקמה.
+חברות ונכסים שנרכשו על ידי Red HatחברהתאריךהערותמקורAtomic Vision13 יולי 1999נרכשו נכסים מסוימים לעיצוב אתרים על מנת לשכלל את האתר של Red Hat.Delix Computer GmbH30 יולי 1999רכישת נכסים.Cygnus Solutions11 ינואר 2000נרכשה תמורת $674 מיליון.
מפתחת GNU, GCC, GDB, Emacs, ומערכות משובצות.Bluecurve26 מאי 2000נרכשה תמורת $33.9 מיליון.
מפתחת מערכות לניטור ובדיקת זמן פעילות וביצועים בשרתי לינוקס.WireSpeed Communication1 אוגוסט 2000נרכשה תמורת $30.5 מיליון.
מפתחת מערכות משובצות.Hell's Kitchen Systems15 אוגוסט 2000נרכשה תמורת כ־$102 מיליון.
מפתחת תשתיות למסחר אלקטרוני.C2Net13 ספטמבר 2000נרכשה תמורת $42.7 מיליון.
מפתחת בתחום SSL.Akopia5 פברואר 2001מפתחת תשתיות למסחר אלקטרוני.Planning Technologies28 פברואר 2001נרכשה תמורת $47 מיליון.
חברה רב תחומית בפתרונות תוכנה חופשית וקוד פתוח.ArsDigita11 פברואר 2002רכישת נכסים קטנה.
זאת לאחר שהחברה נכשלה בניסיון להפוך את מוצריה לתוכנה רכושנית.NOCpulse15 אוקטובר 2002מפתחת מערכות לניטור שרתים.Sistina Software18 דצמבר 2003נרכשה תמורת $31 מיליון.
מפתחת בתחום אחסון נתונים ומערכות קבצים.אבטחת מידע של Netscape30 ספטמבר 2004רכישת נכסים תמורת פחות מ־$25 מיליון מחברת AOL.
נרכשו פתרונות אבטחת מידע של הדפדפן Netscape.JBoss5 יוני 2006נרכשה תמורת $350 מיליון.
החברה הפכה לחטיבה בתוך Red Hat.MetaMatrix6 יוני 2007נרכשו כל נכסיה של MetaMatrix לטובת הטכנולוגיה של JBoss.Mobicents19 יולי 2007תשתית VoIP חופשית.Amentra13 מרץ 2008חברת ייעוץ ויישום לפתרונות קוד פתוח.Identyx4 יוני 2008מפתחת תוכנה לניהול זהויות.Qumranet4 ספטמבר 2008נמכרה תמורת $107 מיליון.
חברה ישראלית במקור.Makara30 נובמבר 2010מפתחת טכנולוגיות ענן.
נרכשה לטובת הפלטפורמה כשירות של Red Hat.Gluster4 אוקטובר 2011ספקית תוכנה ופתרונות ל־Big data.FuseSource27 יוני 2012ספקית לשילוב מערכות.Polymita28 אוגוסט 2012נרכשה טכנולוגיה לניהול תהליכים עסקיים.ManageIQ20 דצמבר 2012נרכשה תמורת $104 מיליון.
מפתחת טכנולוגיה לניהול ענן.פרויקט CentOS7 ינואר 2014הפצת לינוקס.Inktank Storage30 אפריל 2014מפתחת פרויקט Ceph, טכנולוגיה חופשית לאחסון נתונים עבור שרתים.eNovance18 יוני 2014נמכרה תמורת €70 מיליון.
ספקית פתרונות OpenStack.FeedHenry18 ספטמבר 2014מפתחת פלטפורמות לפיתוח אפליקציות.Ansible16 אוקטובר 2015מפתחת טכנולוגיות לאוטומציה.3scale22 יוני 2016מפתחת טכנולוגיות לניהול ממשקי תכנות (API)Codenvy25 מאי 2017סביבת פיתוח משולבת בענן.
הטכנולוגיה נרכשה לטובת OpenShift.Permabit31 יולי 2017נרכשו טכנולוגיות לאופטימיזציית אחסון נתונים וביטול כפילויות.CoreOS30 ינואר 2018נרכשה תמורת $250 מיליון.
מפתחת טכנולוגיות וירטואליזציה ברמת מערכת ההפעלה.NooBaa28 נובמבר 2018נרכשה תמורת כ־$20 מיליון.
חברה ישראלית במקור.StackRox7 ינואר 2021מפתחת טכנולוגיות וירטואליזציה ברמת מערכת ההפעלה.
Red Hat Enterprise Linux או בראשי תיבות RHEL היא הפצת לינוקס מסחרית של Red Hat עבור ארגונים.
RHEL הושקה לראשונה בשנת 2002. RHEL שואבת את התוכנה היציבה שלה מפדורה, הפצת לינוקס נוספת בחסות Red Hat.
ההפצה זמינה ללא מנוי עבור מפתחים בודדים.
כל ההכשרות של Red Hat מתמקדות בפלטפורמה של RHEL.
קוד המקור של ההפצה זמין באופן חופשי, אך Red Hat משתמשת ברישיון תוכנה נוקשה שאוסר על הפצת הסימנים המסחריים שלה, כגון התמיכה והמיתוג של Red Hat.
לפיכך, ניתן להפיץ נגזרת של RHEL רק בתנאי להשמטת הסימנים המסחריים של Red Hat.
דוגמה לכך הייתה הפצת הלינוקס CentOS.
OpenShift היא משפחה של תוכנות ליצירה, להרצה ולניהול של אפליקציות מבוססות קונטיינרים.
זוהי פלטפורמה כשירות לענן ההיברידי, המבוססת על Kubernetes, ושרצה מעל תשתית שעיקרה Red Hat Enterprise Linux.
Ansible (בעברית: אַנְסִיבֶּל) היא תוכנה לאוטומציה ו של תשתיות, קונפיגורציה ועדכון של קונטיינרים ומכונות וירטואליות, ופריסת תוכנה.
Ansible היא תוכנת קוד פתוח והיא מפותחת בפייתון.
תכונותיה המרכזיות של Ansible הן:
ההנחיות לאוטומציה נעשות באופן הצהרתי בלבד באמצעות קובצי YAML הנקראים "playbook" (בניגוד לאוטומציה באמצעות שפות מעטפת או שפות תסריט).
האוטומציה מתבצעת באמצעות SSH, ולפיכך אין צורך להתקין אף רכיב של Ansible בקונטיינר או במכונה הווירטואלית.
Ansible יודעת לזהות את המצב הנתון של התשתית בכל קונטיינר או מכונה וירטואלית ובכך היא מונעת עבודה כפולה במהלך האוטומציה.
מפתחי Red Hat פעילים בפרויקטים שונים של תוכנה חופשית וקוד פתוח כגון X11, Gnome, PulseAudio, systemd, LibreOffice, KVM, ולינוקס.
נכון לשנת 2018, מפתחי Red Hat תורמים קוד ליותר מ־450 פרויקטים מכל תחומי התוכנה הקיימים כיום.
Dogtail — כלי לבדיקת ממשקים גרפיים.
תחילה הוא פותח בידי Red Hat, והוא מהווה תוכנה חופשית המופצת תחת הרישיון הציבורי הכללי של גנו.
הוא כתוב בפייתון ומאפשר למפתחים ליצור ולבדוק את התכנות שלהם.
Red Hat הכריזו על Dogtail בכנס שלהם בנאשוויל בשנת 2006.
פרויקט פדורה — מיזם הקוד הפתוח של פדורה, מערכת הפעלה מבוססת לינוקס.
המיזם נתמך על ידי קהילה עצמאית וממומן על ידי Red Hat.
המטרה של המיזם היא לקדם פיתוח תוכנה חופשית, ולהראות שחדשנות אפשרית בעזרת שימוש בתהליכים פתוחים ופורומים ציבוריים.
הנהלת המיזם מניעה את הפרויקט קדימה, ההנהלה מורכבת ממנהלי הקהילה וחברי Red Hat, וקבוצה זו מנווטת את כיוון הפרויקט ופדורה.
עובדי Red Hat עובדים על הקוד יחד עם חברי הקהילה והרבה מהחידושים של פרויקט פדורה מוצאים את דרכם לגרסות חדשות של Red Hat Enterprise Linux.
Opensource.com — אתר אינטרנט אקטואלי לענייני לינוקס, תוכנה חופשית, קוד פתוח, ופתרונות Red Hat.
האתר הוקם בשנת 2010 וירש את העיתון של החברה, Red Hat Magazine שהוקם בשנת 2004. האתר ממומן ומתוחזק על ידי Red Hat.
Reclaim the Streets, שחרור הרחובות (בתרגום מילולי לעברית: לתבוע בחזרה את הרחובות, ובקיצור: RTS) היא תנועה חברתית הטוענת שגורמים שונים - ובעיקר כלי רכב פרטיים ותאגידים מסחריים - השתלטו על המרחב הציבורי ומונעים מהציבור את השימוש החופשי בו.
לכן הם קוראים להשבת הבעלות הציבורית על המרחב הציבורי.
הארגון הוקם בלונדון, אנגליה בשנת 1991, כשצמח מתוך מאהלי מחאה נגד תנועת כלי רכב ברחבי העיר.
בראשיתו, התמקד הארגון במחאה נגד תנועת כלי רכב בערים, אך במהלך השנים השתנה מוקד הפעילות, מתוך תפיסה שיש לטפל בשורש הבעיה ולא בתסמינים שלה.
הארגון הרחיב את מחאתו והפנה אותה כלפי השיטה הקפיטליסטית באופן כללי.
הארגון הקפיד על שימוש במחאה לא אלימה.
בבסיס הפעולה של התנועה עומדת ההנחה שמרחבים ציבוריים עירוניים - דוגמת כביש, צומת או כיכר - נועדו להכיל בתוכם מגוון רב של פעולות אנושיות ושל אינטראקציות בין-אישיות, באמצעותן נוצרת קהילה עירונית.
השימוש במכוניות הופך את הרחובות מאתר מחיה לאתר מעבר - אופייה הסגור והמבודד של המכונית מונע אינטראקציה בין אישית, ובכך מרוקן את הרחובות מתוכנם.
לטענת הארגון, השימוש במכונית הוא נדבך אחד במכלול של הקפיטליזם הגלובלי, שמטרתו - הפיכת בני האדם ל'מכונות צרכניות'.
הרחוב הוא מושג מפתח עבור התנועה, משום שלטענתם כאשר הרחוב מתקיים באופן שבו התקיים בעבר, הוא הופך למרחב לא-ממושטר, שאינו מיועד לצרכנות גרידא.
בחשיבה הקפיטליסטית רחובות אינם אלא דרכי מעבר מאתר אחד לאתר אחר - מאתר המגורים לאתר העבודה, ממנו לאתר הצרכנות ולאתר הבידור.
התנועה שואפת לשבור דפוס זה, ולהפוך את הרחובות לאתרים שמתקיימת בהם פעילות חברתית בפני עצמה.
נאמנה לעקרונותיה כתנועה אנרכיסטית, התנועה איננה מאורגנת באופן מרוכז, ואין לה הנהגה מרכזית וסניפים.
פעולותיה הבינלאומיות של התנועה מתבססות על יוזמות מקומיות של פעילים, המקבלים הדרכה בסיסית דרך האינטרנט ומארגנים את ההפגנה בכוחות עצמם.
המחאה של RTS באה לידי ביטוי בדרך כלל כמסיבות ברחוב, או בכבישים מהירים כחלק מפעולה ישירה בלתי אלימה תוך כדי חסימה של תנועת המכונית הסדירה.
RTS מצידם טוענים כי כלי הרכב הם אלו הגורמים לתאונות, ולהפרעה לסדר הציבורי התקין, ועל ידי השתלטות של הולכי רגל ורוכבי אופניים על הכביש הם למעשה משיבים את המרחב הציבורי לבעליו הראויים.
האירועים מתקיימים בדרך כלל ללא תיאום מראש עם המשטרה או עם גורמים רשמיים אחרים, מתוך תפיסה שאזרחים אינם זקוקים לאישור כדי לצעוד ברחובות העיר, אך מספר ארגונים מקומיים חרגו מכלל זה והם מקיימים פעילות סדירה של מסיבות רחוב המתואמת מראש עם הרשויות.
בדרך כלל האירוע הוא בעל אופי של מסיבה המונית, עם מקומות משחק לילדים, אוכל בחינם, ומוזיקה.
התנועה שואפת שהמסיבות יאורגנו על ידי משתתפיהן, תוך שכל אחד מהמשתתפים מביא עמו אביזר שעשוע, בלא שיהיה מוקד מרכזי במסיבה.
מאז הקמתו של הארגון, בשנת 1991, התקיימו מאות מסיבות רחוב.
עיקר פעילותו של הארגון היא בבריטניה ובמיוחד בלונדון, אך מאז שנת 1997 התקיימו מסיבות רבות בארצות שונות ברחבי אירופה, צפון אמריקה, אוסטרליה ואפריקה, וגם בתל אביב.
מספר מסיבות אף הוכרזו כמסיבות בינלאומיות, והתקיימו בו זמנית בעשרות ערים ברחבי העולם.
Recovering the Satellites הוא אלבום האולפן השני של Counting Crows, שיצא בשנת 1996, שלוש שנים לאחר צאתו של אלבום הבכורה של הלהקה.
האלבום הגיע למקום הראשון במצעד האלבומים של מגזין בילבורד, וזכה להצלחה מסחרית במדינות רבות.
אלבום זה עוסק במרבית מהנושאים בהם עוסק אלבומם הקודם של הקרואוז, August and Everything After, אך חלק ניכר מהשירים נכתב בהשפעת ההצלחה הפתאומית לה זכתה הלהקה וההתמודדות איתה.
זמן קצר לאחר צאתו של אלבום הבכורה של הלהקה, ובעיקר בעקבות הלהיט מתוכו, Mr.
Jones, הפכו חברי הלהקה לכוכבים בן לילה.
דן ויקרי הצטרף כגיטריסט נוסף, והלהקה יצאה למסע הופעות שנמשך קרוב לשנתיים, במהלכו התחלף המתופף סטיב באומן בבן מייז.
בזמן שהותם בפריז, שמעו חברי הלהקה על מותו של קורט קוביין.
אירוע זה השפיע רבות על דוריץ, שהרגיש, שבדומה לקוביין, גם חייו יוצאים משליטה ויש לו לעיתים רצון לעצור את התהליך בו הוא נמצא.
תחושות אלה היו השראה לשיר Catapult, שיכלל מאוחר יותר באלבום.
בתום סיבוב ההופעות התכנסה הלהקה, בדומה לאלבום הקודם, באחוזה בהוליווד והחלה בהקלטות עם המפיק גיל נורטון.
ההקלטות נמשכו מספר חודשים, שאותם תיאר דוריץ כמתישות אך קלילות, מהירות וטבעיות.
רבים משירי האלבום, אותם כתב דוריץ, עוסקים בתהילה הפתאומית לה זכה ובאובדן הפרטיות.
השירים הסוגרים את האלבום עוסקים באותם הנושאים, אך מנקודת מבט של תהליך ההתמודדות, אותו דוריץ הגדיר כקתרזיס.
כל השירים נכתבו על ידי אדם דוריץ, אלא אם נכתב אחרת.
Catapult (דוריץ, ברייסון, גילינגהאם, מאלי, ויקרי, מייז) – 3:34
Daylight Fading (דוריץ, ויקרי, גילינגהאם) – 3:50
Angels of the Silences (1996) - מקום שלישי במצעד האמריקאי
Daylight Fading (1997) - מקום 26 במצעד האמריקאי
A Long December (1997) - מקום חמישי במצעד האמריקאי
אדם דוריץ - שירה, פסנתר, טמבורין, אורגן חשמלי
מאט מאלי - גיטרה בס, קולות רקע
דייוויד ברייסון - גיטרות, קולות רקע
צ'ארלי גילינגהאם - אורגן האמונד, פסנתר, מלוטרון, אקורדיון, הרמוניקה, קולות רקע
דן ויקרי - גיטרות, קולות רקע
בן מייז - תופים, טמבורין, כלי הקשה, קולות רקע
דייוויד אימרגלוק - מנדולינה, גיטרת פדל סטיל
Red (אדום) הוא אלבום רוק מתקדם של להקת קינג קרימזון.
זהו אלבומה השביעי של הלהקה, ואלבום האולפן האחרון של הרכבה בשנות השבעים בטרם התפרקה זמנית בין השנים 1974–1981.
רק רוברט פריפ וביל ברופורד שבו לנגן עם הלהקה בהמשך דרכה.
שם האלבום נגזר מהאזור האדום באקולייזרים, שכן הלהקה הרבתה לעבור את גבול הווליום המותר.
לאחר שדייוויד קרוס הודח מהלהקה, נותרו בה שלושה חברים: רוברט פריפ, ג'ון ווטון וביל ברופורד.
בהקלטת האלבום נעזרה השלישייה בכמה מהחברים בה לשעבר: דייוויד קרוס (כינור), איאן מקדונלד, רובין מילר ומל קולינס (כלי נשיפה).
התכנים קודרים יותר, והצליל אגרסיבי יותר.
הגיטרה האקוסטית לא הייתה שכיחה כמו באלבומים הקודמים והיא נשמעת רק בחלקים בשיר השני באלבום, Fallen Angel.
ברופורד השתמש בסוגים רבים יותר של תופים.
ווטון פיתח את צליל הבס, שנשמע היטב בשיר הפותח את האלבום, Red.
ונעשה שימוש נרחב באובר-דאבינג להקלטת הגיטרות.
האלבום יצא בנובמבר 1974, חודשיים לאחר שפריפ פירק אותה, ולא לווה בסבב הופעות.
האלבום התקבל בהתלהבות זכה לשבחים רבים ודורג ברשימת 100 האלבומים הטובים של שנות ה-70 במגזין רולינג סטון.
שיר הנושא דורג ברשימת 100 שירי הגיטרות הטובים בכל הזמנים.
קורט קוביין מנירוואנה אמר שהושפע ממנו רבות.
השיר הראשון באלבום, Red, הוא קטע אינסטרומנטלי בסגנון הארד רוק שבו ניכרים הבס, הגיטרה החשמלית והכינור.
הקטע השני, Fallen Angel, הוא בלדה העוסקת בילד שאחיו גורר אותו לכנופיה ולבסוף הוא נהרג במלחמת כנופיות.
השיר החל כאלתור מוזיקלי של הרכב הלהקה בשנים 1972–1974. הוא נע בין קצב של 4/4 בבתים ו-6/8 בפזמון.
הקטע השלישי One More Red Nightmare הוא השיר הראשון שמילותיו נכתבו על ידי הבסיסט ג'ון ווטון.
בשיר משתתף נגן הסקסופון איאן מקדונלד, חבר הלהקה לשעבר.
השיר מדבר על סיוט בהשראת הפחד מטיסה, ומספר את סיפורה של דמות הנרדמת באוטובוס.
הדמות בסיפור חולמת כי היא נמצאת במטוס, כנראה בגובה של אלף רגל, כשהוא מתחיל לצלול לעבר הקרקע.
הדמות מתעוררת בדיוק לפני שהמטוס נוגע באדמה.
השיר מסתיים בפתאומיות, כאילו הטייפ נחתך בדומה לשירם של הביטלס, I Want You (She's So Heavy) שיצא באלבום Abbey Road.
במקור רשום כי אורך השיר הוא 7:07, וייתכן שזהו אזכור לבואינג 707, המתאים למילות השיר.
השיר החותם את האלבום, Starless, הוא יצירה בת 3 חלקים, שזכתה לשבח יוצא דופן כ"פסגת היצירה של קינג קרימזון".
החלק הראשון מאופיין במלודיה עדינה של גיטרה ושירה נוגה של ווטון, בסגנון המזכיר את Epitaph מאלבומה הראשון של הלהקה, In the Court of the Crimson King.
החלק השני בונה מתח מוזיקלי שמתחיל בנגינה רפטטיבית של באס הגוברת אט אט בעוצמה, אליה מצטרפת גיטרה בהרמוניות במרווח של פרימה (כלומר תו זהה), שוב עם עליה איטית בעוצמה ובגובה הצליל.
התופים מצטרפים, תחילה בהקשות עדינות, שהולכות וצוברות עוצמה ומקצב עד לשיא פראי.
במעבר מקצב ותזמור חד מתחיל החלק השלישי שהכלי המוביל בו בתחילה הוא סקסופון באלתורים פרועים ומהירים, שלאחר מכן מוחלף בבאס.
חלק זה קצבי, מהיר וג'אזי.
החלק מסתיים בחזרה למלודית הפתיחה, הפעם בסקסופון אך בקצב כפול, ומסתיים בקרשנדו.
להקת אסיה, בה ניגן ווטון, עשתה קאבר מקוצר לשיר, באורך של 3 דקות.
ג'ון וטון - שירה, גיטרת בס
המסומנים ב-* הם חבר קינג קרימזון לשעבר אשר לקחו חלק באלבום:
דייוויד קרוס - כינור בקטע "Providence" *
מל קולינס - סקסופון סופרנו בשיר "Starless" *
איאן מקדונלד - סקסופון אלטו בשירים "One More Red Nightmare" ו-"Starless" *
רובין מילר - אבוב בשיר "Fallen Angel"
מייק צ'ריג - קורנית בשיר "Fallen Angel"
Red Hat Enterprise Linux או RHEL היא הפצת לינוקס מסחרית בקוד פתוח שפותחה על ידי חברת רד האט ומיועדת לארגונים.
חברת רד האט מפיצה את הקוד של RHEL בחופשיות, אך אוסרת, ומשתמשת בחוקי סימן רשום כדי לאכוף איסור זה, על הפצה חופשית של הגרסאות הנתמכות של המוצר על ידי לקוחותיה.
Recording the Angel הוא פרויקט של להקת המוזיקה האלקטרונית הבריטית דפש מוד בשיתוף עם חברת התקליטים Live Here Now.
מטרת הפרויקט הייתה להקליט את הופעותיהם באביב (צפון אמריקה) ובקיץ (אירופה ואסיה) של סיבוב ההופעות Touring the Angel לקידום אלבום האולפן ה-11 של הלהקה, Playing the Angel.
מתוך 46 ההופעות שהוקלטו, רק 43 יצאו למכירה, והיו זמינים לרכישה בסוף המופע (וקבלת האלבום מספר חודשים לאחר הוצאתו), דרך הורדה דיגיטלית או דרך אתר החברה.
כל ההוצאות עוצבו באותה צורה, למעט כיתוב התאריך ומקום המופע.
להלן טבלה הממחישה את סט ליסט המופע והשינויים שבו.
Recovery (בתרגום חופשי: התאוששות) הוא אלבום האולפן השביעי של הראפר האמריקאי אמינם.
האלבום יצא לאור ב-18 ביוני 2010 דרך חברת התקליטים אפטרמת', אינטרסקופ.
הסינגל הראשון מהאלבום; "Not Afraid", יצא לאור ב-29 באפריל 2010.
האלבום הוא אלבום זוכה פרס גראמי בקטגוריה "אלבום הראפ הטוב של השנה".
הוא אף הועמד לפרס גראמי לאלבום השנה.
בהתחלה היה אמור להקרא האלבום "Relapse 2" אלבום המשך לאלבום אולפן השישי של אמינם "Relapse", אך ב-13 באפריל 2010 צייץ אמינם בחשבון הטוויטר שלו "There is no Relapse 2", לאחר מכן התברר שאמינם החליט לקרוא לאלבומו שאמור לצאת "Recovery".
אמינם הסביר שהרעיון לעשות המשך לאלבום "Relapse" נראה לו פחות ופחות הגיוני, כיוון שעבד עם מפיקים שונים ותוכן האלבום שונה מאוד מהתוכן של האלבום "Relapase", ולאלבום מגיע שם משלו.
אמינם הוציא לפני צאת האלבום דיס על מריה קארי בשם "The Warning", לקראת צאת האלבום אמינם הוציא פריסטייל לשיר "Over" של הראפר דרייק.
בריאיון למגזין הבילבורד אמר אמינם ששאל את עצמו לאחר ששמע את אלבומיו הקודמים לפני "Relapse": "למה אני לא מרגיש את המוזיקה שלי יותר?", בנוסף סיפר אמינם שניסה כ-200–300 מקבצים לאלבום ובחר מתוכם כ-100 מקצבים.
האלבום קודם באמצעות הסינגל המוביל "Not Afraid" שיצא לאור ב-29 באפריל 2010, והשיר "Won't Back Down" בשיתוף פינק ששימש כטריילר למשחק וידאו "Call of Duty: Black Ops".
Not Afraid - יצא לאור ב-29 באפריל 2010, כסינגל הראשון מן האלבום.
הווידאו קליפ לשיר יצא ב-9 בספטמבר, ב-7 ביוני יצא הווידאו קליפ לשיר שבוים על ידי ריצ'רד לי, השיר מדבר על הגמילה של אמינם מן הסמים, מכיל ביקורת עצמית על האלבום "Relapse" ומדבר על ההתבגרות של אמינם כאדם וכאב.
השיר הגיע למקום ה-1 במצעד הבילבורד הוט 100, עם כ-380,000 הורדות בשבוע הראשון להוצאתו לאור.
Love the Way You Lie - יצא לאור ב-9 באוגוסט 2010, כסינגל שני מן האלבום בהשתתפות הזמרת ריהאנה.
הווידאו קליפ לשיר יצא ב-5 באוגוסט בהשתתפות השחקנית מייגן פוקס.
השיר מדבר על אלימות במערכת יחסים ובהתמכרות לאלכוהול.
השיר הגיע למקום ה-1 במצעד הבילבורד הוט 100.
No Love - יצא לאור ב-5 באוקטובר 2010, כסינגל שלישי מן האלבום בהשתתפות הראפר ליל ויין.
הווידאו קליפ לשיר יצא ב-30 בספטמבר.
השיר מדבר על התקופה שבה אמינם היה בהפסקת מוזיקלית והיחס של שאר הראפרים כלפי זה.
Space Bound - יצא לאור ב-18 ביוני 2011, כסינגל רביעי והאחרון מן האלבום.
הווידאו קליפ לשיר יצא ב-18 ביוני בהשתתפות השחקנית סשה גריי.
השיר מדבר על בגידה וכישלון במערכת היחסים.
בארצות הברית מכר האלבום כ-741,000 עותקים בשבוע הראשון להוצאתו לאור, בשבוע השני להוצאתו לאור מכר האלבום כ-313,000 עותקים נוספים, נכון ל-13 בנובמבר 2013 מכר האלבום כ-4,513,000 עותקים בארצות הברית.
האלבום היה האלבום הנמכר ביותר לשנת 2010 בארצות הברית וברחבי העולם (מעל כ-10 מיליון עותקים ברחבי העולם), בנוסף לזאת האלבום היה האלבום הראשון שמכר מעל למיליון הורדות דיגיטליות ב-iTunes.
Reclassified (בעברית: סווג מחדש) היא המהדורה המחודשת לאלבום הבכורה של הראפרית האוסטרלית איגי אזליה, The New Classic.
מהדורה זו יצאה לאור ב-24 בנובמבר 2014 דרך חברת התקליטים איילנד רקורדס.
האלבום המחודש, שיצא לאור שבעה חודשים לאחר הוצאת אלבום הבכורה של אזליה, כולל חמישה שירים חדשים, ועוד שבעה שירים מהאלבום הקודם.
ב-4 בספטמבר 2014 הודיעה אזליה כי היא מתכננת להוציא מהדורה מחודשת לאלבום הבכורה שלה, The New Classic.
אזליה ציינה כי באלבום תתארח הזמרת הבריטית אלי גולדינג, ופרסמה הצצה לשיר "Beg For It", בהשתתפות הזמרת מו.
באוקטובר פרסמה חברה של אזליה באינסטגרם שתי הצצות לשירים "Beg For It" ו-"Iggy SZN".
ב-23 באוקטובר 2014 יצא לאור השיר "Iggy SZN" כסינגל שיווקי.
"Beg for It" - יצא לאור ב-24 באוקטובר 2014 כסינגל הראשון מהאלבום.
בשיר משתתפת הזמרת הדנית מו.
את ההוק בשיר כתבה צ'רלי XCX, ששיתפה פעולה בעבר עם אזליה בשיר "Fancy".
"Trouble" - יצא לאור כסינגל השני מהאלבום ב-24 בפברואר 2015. בשיר משתתפת הזמרת האמריקאית ג'ניפר הדסון.
Red (בעברית: "אדום") הוא אלבום האולפן הרביעי של הזמרת-היוצרת האמריקאית טיילור סוויפט.
הוא יצא לאור ב-22 באוקטובר 2012, על ידי ביג משין רקורדס, כהמשך לאלבום האולפן השלישי שלה, Speak Now (2010).
האלבום נקרא Red בהשראת "מערכות היחסים הרעילות למחצה" שסוויפט חוותה במהלך הכנת האלבום, המתאר את רגשותיה של סוויפט כ-"רגשות אדומים" בשל האופי האינטנסיבי והסוער שלהם.
Red נוגע גם בנושאים של אהבה ושברון לב, אך מנקודת מבט בוגרת יותר, וכן בנושאים אחרים כגון תהילה והלחץ הנובע מהופעה תחת אור הזרקורים.
שיתופי הפעולה באלבום עם מפיקים ואמנים אורחים כמו גארי לייטבודי מלהקת סנואו פטרול ואד שירן מציינים התנסות של סוויפט בז'אנרים מוזיקליים חדשים.
סיבוב ההופעות "The Red Tour", במרכזו עמד האלבום, הסתיים ב-12 ביוני 2014, והיה סיבוב ההופעות המרוויח ביותר בכל הזמנים עבור אמן קאנטרי, עם הכנסות של מעל 150 מיליון דולר.
Red נחת היישר בפסגת מצעד 200 האלבומים של הבילבורד, האלבום השלישי ברציפות של סוויפט שעשה זאת.
עם מכירות של 1.21 מיליון עותקים בשבוע הראשון, הפך האלבום לאלבום עם מכירות הפתיחה הגבוהות ביותר מזה עשור, לאלבום עם הפתיחה השלישית בגובהה עבור אישה, ואת סוויפט לאישה הראשונה עם שני אלבומים שמכרו יותר ממיליון עותקים בשבוע הראשון.
האלבום שבר את שיא מכירות הפתיחה עבור אמן קאנטרי, שהוחזק קודם לכן על ידי גארת' ברוקס.
Red הוא האלבום ה-18 בתולדות ארצות הברית שמכר מיליון עותקים בשבוע אחד.
האלבום זכה להצלחה גלובלית עצומה, והגיע לפסגת המצעדים בבריטניה, אוסטרליה, קנדה, אירלנד, ניו זילנד וישראל, ונכנס בעשירייה הראשונה בכמעט כל שוק מרכזי אחר.
נכון למאי 2013, Red מכר יותר מ-6 מיליון עותקים ברחבי העולם.
Red הפך לאלבום הקאנטרי הנמכר ביותר ב-2012 ובכך היה האלבום השלישי ברציפות של סוויפט לעשות זאת.
האלבום היה השני הנמכר ביותר בכלל הז'אנרים ב-2012, אף על פי שיצא רק חודשיים לפני סוף השנה, והיה האלבום הרביעי ברציפות של סוויפט שנכנס לשלושת האלבומים הנכרים ביותר של השנה.
Red הגיע למעמד פלטינה מרובעת לפי איגוד תעשיית ההקלטות האמריקאי (RIAA), והיה האלבום הרביעי ברציפות של סוויפט שהגיע למעמד זה.
כתב העת בילבורד דירג את האלבום במקום הרביעי ברשימת "100 האלבומים הטובים ביותר של העשור השני".
האלבום הנשי הגבוה ביותר שהגיע לצמרת המצעד, אחרי הזמרת האמריקאית ביונסה עם אלבומה Lemoande.
בשנת 2020 האלבום דורג במקום ה-99 ברשימת 500 האלבומים הגדולים בכל הזמנים של מגזין רולינג סטון.
מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-59. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום הרביעי, האלבום הנשי הגבוה ביותר שהגיע לצמרת המצעד, אחרי הזמרת האמריקאית ביונסה עם אלבומה Lemoande.
ההוצאה החוזרת של האלבום, , יצאה לאור ב-12 בנובמבר 2021 וזאת בעקבות מחלוקת המאסטרס של טיילור סוויפט.
ב-30 במאי 2025, פורסם שסוויפט קנתה בחזרה את הזכויות על ששת אלבומיה הראשונים.
ב-13 באוגוסט 2012, סוויפט קיימה צ'אט חי באינטרנט ליותר מ-72,500 צופים, בו היא ענתה על שאלות מעריצים, חשפה את שם האלבום ואת תאריך יציאתו לאור וכן את הסינגל המוביל מהאלבום, "We Are Never Ever Getting Back Together".
סוויפט חשפה גם את המשמעות של שם האלבום: "כל הרגשות השונים שכתבתי עליהם באלבום הזה מתארים סוג של יחסים סוערים, משוגעים, מטורפים, אינטנסיביים ורעילים למחצה שחוויתי בשנתיים האחרונות.
כל הרגשות אלה - מאהבה עזה, תסכול, קנאה ועד בלבול - במוח שלי, הם אדומים".
במהלך הצ'אט החי, היא גם גילתה שכתבה יותר מ-30 שירים עבור האלבום, בו נכללו לבסוף 16 שירים בהם ביטאה את דעתה שמערכות יחסים לא מתפקדות יכולות לספק הרבה השראה.
בניגוד לאלבום הקודם, שנכתב כולו על ידי סוויפט בלבד, באלבום הרביעי היא כתבה תשעה מתוך שישה עשר שירי האלבום לבדה ואת שבעת הנותרים כתבה במשותף עם מקס מרטין, ליז רוז, דן וילסון, אד שירן, וגארי לייטבודי.
נייתן צ'פמן שימש כמפיק הראשי של האלבום, ואילו ג'ף באסקר, בוטש ווקר, ג'קנייף לי, דן האף ושלבאק הפיקו שירים בודדים.
בריאיון לחדשות MTV, הזמרת גילתה כי האלבום "הוא מעניין, כי כל שיר עומד בפני עצמו.
האלבום הוא שמיכת טלאים של צלילים שונים ורגשות שונים, ואני חושבת שאף שיר אחר באלבום לא נשמע כמו "We Are Never Ever Getting Back Together"." כחלק ממסע הפרסום של Red, נציגים מ-72 תחנות רדיו ברחבי העולם הוטסו לנאשוויל במהלך שבוע היציאה של האלבום, לראיונות אישיים עם סוויפט.
סוויפט השתתפה בתוכניות אירוח רבות והופיעה בטקסי פרסים בארצות הברית, בריטניה, גרמניה, צרפת, ספרד ואוסטרליה.
סוויפט חשפה שירים חדשים מהאלבום בכל יום שני, החל מ-24 בספטמבר ועד 15 באוקטובר בתוכנית "בוקר טוב אמריקה".
סוויפט אמרה שעבדה יותר משנתיים על ההקלטה, הכתיבה וההכנה של האלבום.
שרה בארלואו צילמה את עטיפת האלבום, שמראה את פניה של סוויפט, בדגש על השפתון האדום שלה.
הגרסה הרגילה וגרסת הדלוקס של האלבום יצאו שתיהן ב-22 באוקטובר 2012 ברחבי העולם.
גרסת קריוקי של האלבום, הכוללת גרסה אינסטרומנטלית לכל הרצועות בגרסה הרגילה של האלבום, יצאה ב-5 בפברואר 2013 באייטונס.
בשנת 2025, מגזין בילבורד דירג את עטיפות האלבומים של טיילור סוויפט ומיקם את עטיפת האלבום Red במקום השביעי.
בחודש אוקטובר 2020 סיפרה סוויפט על האלבום בריאיון בפודקאסט של מגזין הרולינג סטון כי מה שהיווה את ההשראה אליו הוא שיברון לב משמעותי:
Red זכה לביקורות חיוביות ממבקרי מוזיקה.
לפי האתר Metacritic, אשר משקלל את הציון הממוצע לפי ביקורות ודירוגים ממבקרים נבחרים, האלבום קיבל ציון של 77. באנטרטיינמנט ויקלי ניתן לאלבום הציון +B ונכתב כי Red מדבר על "פלירטוט עם הסכנה".
הגרדיאן היה חיובי מאוד כלפי האלבום, נתן לו ארבעה כוכבים מתוך חמישה וכתב: "Red נכתב בהשראת ניסיונה של סוויפט באהבה והרפתקאותיה המטורפות, על איך שפתחה את הדלת למצעד של אוהבים, טובים ורעים".
ב-AllMusic צוין כי "היא בנתה משהו כל כך מדויק שהצלחתה נראית מוכתבת מראש, אבל מתחת לכל זה, טיילור עדיין עצבנית, מה שהופך את Red ללא רק קליט אלא גם למשכנע".
מבקר המוזיקה של הניו יורק טיימס, רוברט קריסטגו, שיבח את האלבום באומרו כי הוא אוהב הוא אוהב את השירים הנמרצים שבו, והחמיא על כך שהשירים "Begin Again" ו-"Stay Stay Stay" נשארים שמחים אך פוגעים חזק.
לוס אנג'לס טיימס שיבח את האלבום באומרו "רב צדדיות היא המאפיין הבולט ביותר של האלבום...
סוויפט מנסה להגיע למשהו הרבה יותר גדול ומושלם".
סאנדיי טיימס שיבח אותה על המילים החזקות בשיריה, במיוחד בשיר "All Too Well".
"22" יצא לאור כסינגל הרביעי מתוך Red.
הוא נשלח לרדיו האוסטרלי ב-4 בפברואר 2013 ובארצות הברית יצא ב-12 במרץ 2013. השיר יצא בבריטניה ב-1 באפריל 2013. השיר הגיע למקום העשרים במצעד הבילבורד הוט 100 והפך לסינגל הראשון מתוך Red שהחמיץ את העשירייה הראשונה.
נכון למאי 2013, השיר מכר מיליון עותקים בארצות הברית.
הווידאו קליפ לשיר יצא ביוטיוב ב-13 במרץ 2013.
"Red", שיר הנושא של האלבום, יצא לרדיו קאנטרי ב-24 ביוני 2013 כסינגל הקאנטרי השלישי.
השיר נחת במקום השישי במצעד הבילבורד הוט 100 ובמקום השני במצעד השירים הדיגיטליים, עם מכירות של 312,000 עותקים בשבוע הראשון ליציאתו.
השיר נכנס למקום השני במצעד שירי הקאנטרי של בילבורד, אחרי "We Are Never Ever Getting Back Together".
הווידאו קליפ לשיר יצא ביוטיוב ב-3 ביולי 2013.
"Everything Has Changed", בו סוויפט מארחת את הזמר הבריטי אד שירן, יצא לאור כסינגל הבינלאומי הרביעי, ובארצות הברית כסינגל הפופ הרביעי ב-16 ביולי 2013. הווידאו קליפ לשיר יצא ביוטיוב ב-5 ביוני 2013.
"The Last Time", בו סוויפט מארחת את סולן להקת סנואו פטרול גארי לייטבודי, יצא ב-13 באוקטובר 2013 כסינגל הבינלאומי החמישי והאחרון ובארצות הברית כסינגל השביעי והאחרון מתוך Red.
תאריך יציאתו חופף להכרזה של סוויפט על מועדי החלק האירופאי בסיבוב ההופעות האירופית "The Red Tour".
הווידאו קליפ לשיר יצא ביוטיוב ב-15 בנובמבר 2013.
סוויפט הכריזה על "The Red Tour", סיבוב ההופעות של Red'', ב-25 באוקטובר 2012. סיבוב ההופעות החל במרץ 2013 והסתיים ביוני 2014. סוויפט הופיעה ב-66 מועדים בצפון אמריקה, כולל 13 מופעי אצטדיון, 7 מועדים באצטדיונים ברחבי ניו זילנד ואוסטרליה, 6 מועדים באנגליה ובגרמניה, וסיימה ב-7 מועדים באסיה.
במהלך סיבוב ההופעות סוויפט אירחה את קרלי סימון, טיגן ושרה, ג'ניפר לופז, לוק בריאן, פטריק סטאמפ מלהקת פול אאוט בוי, אלי גולדינג, נלי, שרה ברליס, שר לויד, B.o.B, גארי לייטבודי סולן להקת סנואו פטרול, טריין, ניאון טריז, רסקל פלאטס, האנטר הייז, אמילי סאנדיי וסם סמית'.
בסיבוב ההופעות השתתפו יותר מ-1.7 מיליון מעריצים והוא גרף מעל 150 מיליון דולר, שיא של כל הזמנים עבור אמן קאנטרי.
סוויפט הייתה הזמרת הראשונה זה 20 שנה שקיימה סיבוב הופעות באצטדיונים באוסטרליה, והראשונה למכור את כל בכרטיסים מראש באצטדיון Allianz Stadium, שנפתח בסידני ב-1988, כשהופיעה שם מול 40,900 מעריצים.
Recovery (בעברית: התאוששות) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.
השיר יצא לאור ב-28 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל הרביעי מתוך אלבום האוסף.
את השיר כתבו ג'סטין ביבר, דומיניק ירדן, ג'יימס גינוס, ג'ייסון בויד, קרייג דייוויד ומארק היל והוא הופק על ידי האודיבלים.
האודיו הרשמי של השיר הועלה ליוטיוב ב-27 באוקטובר 2013, ונכון לדצמבר 2019, מונה הצפיות שלו עומד על למעלה מ-20 מיליון צפיות.
מדינהתאריך יציאהפורמטחברת תקליטיםמקורארצות הברית28 באוקטובר 2013הורדה דיגיטליתאיילנד
רד דד רידמפשן 2 הוא משחק וידאו אקשן-הרפתקאות מסוג עולם פתוח בסגנון המערב הפרוע שפותח ויצא לאור על ידי Rockstar Games ב-26 באוקטובר 2018 ל-PlayStation 4 ול-Xbox One.
ב-5 בנובמבר 2019 הוא יצא למחשב האישי.
המשחק מספר את סיפורו של ארתור מורגן, חבר בכנופיית שודדים בהנהגת דאץ' ואן דר לינד ומגולל את סיפורם בארצות הברית של סוף המאה ה-19, שנהפכת למתורבתת יותר ויותר והם חייבים להתמודד עם סיום המערב הפרוע תוך ניסיון לשרוד מול כוחות ממשלה, כנופיות יריבות ויריבים אחרים.
רבים מאירועי ודמויות המשחק מבוססים על אנשים ומקרים היסטוריים אמיתיים מהתקופה.
המשחק הוא פריקוול (קורה לפני) למשחק הראשון בסדרה, "Red Dead Redemption", והוא מספר את סיפורם של חברי הכנופיה לפני עלילת המשחק הקודם.
בעלילת המשחק מופיעות דמויות שכבר הופיעו במשחק הקודם בסדרה, כמו ביל ויליאמסון, חאבייר אסקווילה, דאץ' ואן דר לינד וג'ון מרסטון, הגיבור מהמשחק הקודם.
המשחק הוכרז ב-2016 אך נדחה מספר פעמים.
ב-30 בנובמבר 2018 נפתחה גרסת האונליין של המשחק.
בשנת 2025, מגזין רולינג סטון דירג את המשחק במקום ה-16 ברשימת 50 משחקי הוידאו הגדולים בכל הזמנים.
Red Dead Redemption 2 הוא משחק פעולה והרפתקאות בסגנון עולם פתוח המתרחש בדעיכת תקופת המערב הפרוע בארצות הברית של סוף המאה ה-19. במשחק יש אפשרות לשחק בגוף שלישי או בגוף ראשון.
גיבור המשחק הוא ארתור מורגן, חבר בכנופיית שודדים בהנהגתו של דאץ' ואן דר לינד.
במשחק יש אפשרות לבצע משימות שונות כדי להשלים את סיפור המשחק.
השחקן גם יכול לבצע מגוון פעולות אחרות כמו ביצוע מעשי שוד (שוד רכבות, חנויות, פריצה לבתים או אנשים), רכיבה על סוסים שאותם יכול השחקן לטפח, לשחק בפוקר, בלאק ג'ק ודומינו.
כמו כן במשחק ניתן לבצע פעולות יומיומיות כמו שינה, אכילה ורחצה.